kardosdrur/scandi-wiki huggingface dataset:
Adolf 5. af Holsten

Adolf 5. af Holsten (født omkring 1252, død inden 11. november 1308) var greve af Holsten 1263-1308 og greve i Holsten-Segeberg 1273-1308. Han tilhørte Huset Schauenburg og var søn af greve Johan 1. af Holsten (død 1263) og Elisabet af Sachsen (død 1293/1306).

Biografi 
Greve Adolf 5. af Holstein-Stormarn-Wagrien-Schauenburg efterfulgte faderen i Kiel 1263 sammen med sin yngre broder Johan. Adolf var mindreårig til 1267. Efter en deling 1273 blev Adolf greve af Segeberg. Han var også medregent i slægten stamland, Grevskabet Schauenburg.

Under flere år førte Adolf arvestridigheder, og brødrestridighederne styrkede stændernes magt. I 1277 blev Adolf taget til fange, da han hjalp sin hertugelige morbroder i Sachsen mod kirken i Magdeburg.

Ægteskab og børn 
Adolf V giftede sig 1273/1278 med Euphemia af Pommerellen (død 1317). Parret fik et barn:
 Elisabeth af Holsten (død 1318), gift med greve Burkhard af Lindau-Ruppin (død 1311)

Litteratur 
 Cronica Principum Saxonie 6, MGH SS XXV, sida 474

Eksterne henvisninger 

Grever af Holsten
Huset Schauenburg
RC

RC, R&C, R/C eller rc har flere betydninger:
 Racing Club
 Radio controlled
 Remote controlled
 RC-kredsløb
 Regnecentralen
Grevskabet Holsten-Kiel

Grevskabet Holsten-Kiel var en deling af Grevskabet Holsten indenfor den schauenburgske slægt, der eksisterede fra 1261 til 1390.

Historie 

Grevskabet Holsten blev indtil 1238 regeret af Adolf 4. af Schauenburg og Holsten. Da han trak sig tilbage, regerede hans sønner Johan I og Gerhard I i fællesskab i Holsten. I 1261 delte de amtet, Johan fik Kiel og stiftede Grevskabet Holsten-Kiel, og Gerhard fik Itzehoe og stiftede linjen Holsten-Itzehoe.

I 1300 Holsten-Itzehoe blev yderligere opdelt i linjerne Holsten-Plön, Holsten-Pinneberg og Holsten-Rendsborg.

I 1350 tilfaldt Grevskabet Holsten-Kiel til greverne af Holsten-Kiel.

I 1390 døde den sidste greve af Holsten-Kiel, og dermed også Holsten-Plön, uden arvinger. Begge grevskaber blev arvet af linjen Holsten-Rendsborg.

Grever af Holsten-Kiel 
1261-1263 Johan I (1229 – 1263)
1263-1273 Adolf V Pomeraneren (1252 – 1308), from 1273 greve af Holsten-Segeberg
1263-1316 Johan II den Enøjede (1253 – 1321)
1316-1359 Johan III den Milde (ca. 1297 – 1359), fra 1312 greve af Holsten-Plön
1359-1390 Adolf VII (ca. 1329 – 1390), også greve af Holsten-Plön

Efter Johan I.s død regerede hans sønner,  Adolf V og Johan II Holsten-Kiel i fællesskab. I 1273, delte de Holsten-Kiel, Johan II regerede fra Kiel; Adolf V regerede fra Segeberg og stiftede linjen Holsten-Segeberg. Da Adolf V døde i 1308 uden en mandlig arving, vendte Holsten-Segeberg tilbage til Holsten-Kiel.

Efterfølgeren af Johan II i 1316 var Johan III, en søn af Gerhard II af Holsten-Plön.

Efter, at en nevø af Johan III, grev Gerhard V i Holsten-Plön var død i 1350, var hovedlinien af Plön uddød, og Johan III overtog Grevskabet Holsten-Plön.

Da Adolf VII døde uden arvinger i 1390, gik Holsten-Kiel og Holsten-Plön over i hænderne på grev Gerhard VI Holsten-Rendsburg.

Huset Schauenburg
Grevskabet Holsten-Segeberg

Grevskabet Holsten-Segeberg var 1273-1308 et grevskab i Holsten og en linje af den adelige slægt Schauenburg. Den eneste greve af Holsten-Segeberg var Adolf V. (Pommeraneren, født 1252, død 1308).

Historie 

Efter faderen Johan I.s død i 1263 regerede hans sønner Adolf V., Johan II. Og Albrecht I. (født ca. 1255, død 1300) først sammen Grevskabet Holsten-Kiel. I 1273 delte de arven, idet Johann II fortsat regerede fra Kiel. Albrecht fik godtgørelse og blev provst i Hamborg. Adolf V. fik Siegesburg og området omkring Segeberg. Da han døde i 1308 uden en mandlig arving, faldt Holsten-Segeberg tilbage til Holsten-Kiel. Adolf (død 1281), den yngste søn af grev John II., forvaltede Holsten-Segeberg og blev myrdet i 1315 på Siegesburg.

Grev Albrecht II (født 1369, død 1403) af Holsten-Rendsburg, anden søn af grev Henrik II (død 1385), fik ved delingsaftalen af 9. september 1394 slottet og fogederiet Segeberg som sit eget område, ved delingskontrakten af 28. august 1397 fik han overdraget Kiel.

Noter 

Huset Schauenburg
David Davis (britisk politiker)

Den meget ærede David Michael Davis PC MP (født 23. december 1948 i York, England) er en britisk konservativ politiker. David Davis var minister for Brexit fra den 13. juli 2016 og til den 8. juli 2018.

Medlem af Underhuset 
I 1987 blev David Davis medlem af Underhuset for Boothferry-kredsen i Yorkshire og Humber. I 1997 blev kredsen delt i flere mindre kredse, og David Davis fortsatte som underhusmedlem for én af de nye kredse (Haltemprice and Howden i Humberside i Øst Yorkshire).

Europaminister i 1994 – 1997 
David Davis var viceminister for EU-anliggender (Minister of State for Europe) i 1994–1997. Som Europaminister var han underlagt udenrigsministrene Douglas Hurd og Malcolm Rifkind.

I begyndelsen af 1997 blev David Davis medlem af statsrådet.

Organisatorisk konservativ formand 
David Davis var organisatorisk formand for britiske konservative parti i 2001–2002. På denne post blev han efterfulgt af den senere premierminister Theresa May, der var partiets organisatoriske formand i 2002–2003.

Minister for Brexit fra 2016 
Den 13. juli 2016 blev David Davis medlem af Regeringen Theresa May. I regeringen fik han den nyoprettede post som minister for Brexit. Han forlod regeringen den 8. juli 2018.

Organisatoriske formænd og partisekretærer for de britiske konservative
Europaministre fra Storbritannien
Ole Klindt-Jensen

Ole Klindt-Jensen, (født 31. marts 1918 i Næstved, død 13. juni 1980 i Aarhus) var en dansk arkæolog, professor, dr.phil.

Ole Klindt-Jensen blev født i Næstved i 1918, men flyttede som barn med sine forældre til Bornholm, hvor han i 1936 blev student fra Rønne Statsskole. 1936-1944 studerede han arkæologi hos Johannes Brøndsted og Knud Friis Johansen ved det unge institut for arkæologi ved Københavns Universitet. Under studieårene deltog han blandt andet i udgravningerne af den befæstede jernalderlandsby i Borremose. I 1950 udkom hans doktorafhandling "Foreign Influences in Denmarks Early Iron Age" som bind XX af tidsskriftet "Acta Archaeologica". Afhandlingen (forsvaret 14. december 1950) nød stor international bevågenhed lige som mange af hans senere skrifter der alle viste hans evne til at kunne uddrage store europæiske kulturhistoriske linjer i selv små detaljer.

Klindt-Jensen begyndte sin karrierre ved Nationalmuseet i København, men i 1961 efterfulgte sin ven og ældre kollega P. V. Glob i professorstolen i det nyindrettede arkæologiske institut ved Aarhus Universitet. Dermed blev han den som realiserede Globs drømme om en samling af de kulturhistoriske studier og en udflytning af institut og museum til Moesgaard.

I 1966 blev Klindt-Jensen valgt til generalsekretær for "Union Internationale des Sciences Préhistoriques et Protohistoriques" (UISPP).

Klindt-Jensen døde af et hjerteanfald, da han i sin bil forlod Moesgård d. 13 juni 1980. Bilen kørte efterfølgende ind i et af træerne i alleen, ingen andre kom til skade. Han var død på stedet, 62 år gammel. 

Klindt-Jensens forfatterskab omhandler primært førromersk jernalder og Bornholm, men for begge temaers vedkommende er det de store kulturhistoriske sammenhænge der trækkes frem. Af enkeltfund som er behandlet særlig indgående i hans forfatterskab bør nævnes Gundestrupkarret, Bronzekedelen fra Brå, bo- og gravpladsen på Kraghede, som alle er fund fra førromersk jernalder. Desuden beskæftigede han sig især med jernalderen på Bornholm, hvor han foretog flere udgravninger, blandt andet på den siden så berømte jernalderboplads på Sorte Muld, samt på gravfelterne på Store Frigård og Slusegård. Klindt-Jensen havde også en vigtig rolle i det store fællesnordiske og interdsciplinære udgravningsprojekt på Vallhagar på Gotland.

Litteratur 
 Ole Klindt-Jensen - en bibliografi 1935-1982, Brigit M. Rasmussen, Hikuin 10, pp. 7-14, 1984.
 Mindeord om Ole Klindt-Jensen, Søren H. Andersen, Hikuin 10, pp. 15-16, 1984.
 Ole Klindt-Jensen, Peder Mortensen, Kuml 1980, pp. 229-231.
 Halvtreds års Forhistorisk Arkæologi ved Aarhus Universitet 1949-1999, Henrik Thrane i Thrane & Andersen red. Århus Arkæologi, pp. 7-51, Aarhus 2000.

Eksterne henvisninger 
 

Personer fra Næstved
Malcolm Rifkind

Sir Malcolm Leslie Rifkind KCMG PC QC (født 21. juni 1946 i Edinburgh, Skotland) er en britisk konservativ politiker, der har været minister i Margaret Thatchers og John Majors regeringer. Han har blandt andet været forsvarsminister og udenrigsminister.

Medlem af Underhuset 
Malcolm Rifkind har været medlem af Underhuset i to omgange. I 1974–1997 repræsenterede han Edinburgh Pentlands-kredsen. I 2005–2015 repræsenterede han London-bydelen Kensington og Chelsea. (Kredsen skiftede navn til Kensington i 2010.)

Ministerposter 1983 – 1992 
Malcolm Rifkind var viceminister for EU-anliggender (Minister of State for Europe) i 1983–1986. Han var minister for Skotland i 1986–1990, og han var transportminister i 1990–1992.

Forsvarsminister 
Malcolm Rifkind var forsvarsminister i 1992–1995.

Udenrigsminister 
Malcolm Rifkind var udenrigsminister i 1995–1997.

Britiske konservative politikere
Europaministre fra Storbritannien
Britiske ministre for Skotland
Transportministre fra Storbritannien
Forsvarsministre fra Storbritannien
Udenrigsministre fra Storbritannien
Douglas Hurd, baron Hurd af Westwell

Douglas Richard Hurd, baron Hurd af Westwell CH CBE PC (født 8. marts 1930 i Marlborough, Wiltshire, England) er en britisk konservativ politiker, der har været minister i Margaret Thatchers og John Majors regeringer. Han har blandt andet været indenrigsminister og udenrigsminister.

Medlem af Parlamentet

Medlem af Underhuset 
I 1974–1997 var Douglas Hurd medlem af Underhuset for Oxfordshire. Fra 1974 til 1983 repræsenterede han Mid Oxfordshire. Efter en omlægning af valgkredsene kom han til at repræsentere Witney-kredsen frem til 1997. Fra 2001 er den senere premierminister David Cameron valgt i Witney-kredsen.

Medlem af Overhuset 
I 1997 fik Douglas Hurd titlen baron Hurd af Westwell, og han blev medlem af Overhuset.

Poster som minister

Europaminister 
I 1979–1983 var Douglas Hurd Storbritanniens første Europaminister.

Minister for Nordirland 
Douglas Hurd var minister for Nordirland i 1984–1985.

Indenrigsminister 
Douglas Hurd var indenrigsminister i 1985–1989.

Udenrigsminister 
Douglas Hurd var udenrigsminister i 1989–1995. 

Britiske konservative politikere
Europaministre fra Storbritannien
Britiske ministre for Nordirland
Indenrigsministre fra Storbritannien
Udenrigsministre fra Storbritannien
Valborg Sandberg

Valborg Irena Sandberg (født 13. juli 1933 i Thisted) er civiløkonom og har været borgmester i Hillerød 1994-97.

Hun er født Andersen som datter af cementstøber (tidl. landarbejder) Valdemar Andersen og hustru Lavra Kirstine, boende Nørregade 55, Thisted. Hun blev gift med Jørgen Sandberg i 1959, og de har tre børn; ægteparret bor nu i Helsinge.

Hun tog realeksamen i Thisted i 1949 og har studeret på EUD og EUX i Thisted samt Handelshøjskolen i København, hvorfra hun har HD i regnskabsvæsen fra 1960. Hun har arbejdet som revisor og handelsfaglærer.

Hun blev valgt ind i Hillerød byråd for Venstre i 1986 og sad som borgmester 1994-1997 inkl.

Hun blev ikke genvalgt som borgmester ved valget i 1997, primært på grund af en intern magtkamp i Venstre, hvor den unge Jens Meyer udfordrede den siddende borgmester. Han stillede op som partiets spidskandidat, og medlemmerne i Venstre valgte med et snævert flertal Jens Meyer som partiets borgmesterkandidat. Jens Meyer forsøgte i valgkampen at gøre det til et valg mellem ”Unge Jens” og ”Gamle Jens”, og det bidrog til, at borgerne genvalgte Jens S. Jensen som borgmester i 1997.
Valborg Sandberg har været medlem af byplanudvalget og socialudvalget.

1981-1993 var hun kontorchef og praktisk leder af Danmarks Frivillige Bloddonorer; 1980-1981 planlægningschef i Friluftsrådet og 1966-1981 administrationschef i Det Danske Spejderkorps.
1964-1965 var hun medlem af Dansk Ungdoms Fællesråds bestyrelse, 1967-1980 medlem af Friluftsrådets bestyrelse, 1970-1980 medlem af bestyrelsen i Pindstrupcentret, 1971-1981 medlem af Det Danske Spejderkorps' styrelse. Fra 1988 medlem af bestyrelsen for Frederik og Ellen Hindsgauls fond. 1992-1994 var hun medlem af bestyrelsen for Den Internationale Bloddonororganisation IFBDO / FIODS.
Hun har endvidere været engageret i Grænseforeningen, og hun har været formand for Borgerforeningen i Brødeskov.
Hun var i mange år meget aktiv i bestyrelsen for Nordsjællands Folkemuseum, der nu er en del af Museum Nordsjælland; herunder i en periode bestyrelsesformand. Hun har siden ungdommen en særlig interesse for arkæologi.

Hendes politiske interesser har især været erhvervspolitik, byplan, socialvæsen og uddannelse.

Kilder 
 Hillerød 1945-2006. Udgivet af Hillerød Kommune 2006. Red. Kirsten Baunegaard. .
 Hvem er hvem i amt og kommune. Mostrup 1994. .
 Kirkebog og net.
 75-års fødselsdagsomtale i Berlingeren

Referencer 

Borgmestre fra Venstre
Borgmestre i Hillerød
Tidligere borgmestre fra Danmark
Personer fra Thisted
Opacitet

Opacitet er et begreb og en fysisk størrelse indenfor optikken, som anvendes til at måle transparens, dvs. gennemsigtighed. Opacitet måler hvor uigennemtrængeligt for stråling et materiale eller transmissionsmedium er. Materiale som slet ikke transmiterer lys siges at være opakt.

Optik
Klimaks (narrativ)

Klimaks (græsk klimaks 'stige, trappe, stigning') er en af de retoriske talefigurer, der anvendes i poesi, veltalenhed og narrative fortællinger, og som består i en sådan planmæssig ordning af tanker og følelsesudtryk, at virkningen er stigende. "Formue, sundhed, liv, ære, alt er tabt". Som hyperbelen er den et udtryk for en stigende sindsbevægelse og virker derigennem, men refleksionen bevarer her herredømmet over sindsbevægelsen og associationerne, således at den ordner rækken. I modsætning til klimaks står antiklimaks, hvor leddene ordnes således, at virkningen er dalende.

Eksterne henvisninger 
, bind 14, side 125 skrevet af professor Claudius Wilkens

Retorik
John Hansen

John Hansen er navnet på flere personer:

 John Hansen (atlet), dansk atletikudøver fra Helsingør IF.
 John F. Hansen, dansk atletikudøver fra Frederiksberg IF.
 John Angelo Hansen (født 1924), dansk fodboldspiller fra Bronzeholdet.
 John Rosenkjær Hansen (født 1958), dansk fodboldspiller.
 John Hansen (fodboldspiller, født 1973) (født 1973), dansk fodboldspiller.
Amber Rudd

Amber Augusta Rudd (født 1. august 1963 i London, England) er en britisk konservativ politiker, der var indenrigsminister fra 2016 til 2018, hvor hun blev afløst af Sajid Javid.

Medlem af Underhuset 
Amber Rudd blev medlem af Underhuset i 2010. Hun er valgt for Hastings og Rye i den sydøstlige del af Øst Sussex.

Klima- og energiminister 
Amber Rudd var minister for energi og klimaforandring (Secretary of State for Energy and Climate Change) fra 11. maj 2015 til 13. juli 2016.

I 2012–2013 var hun parlamentarisk privatsekretær for finansministeren. I 2014–2015 var hun undersekretær for klimaforandring. I 2014–2015 var hun viceminister for energi og klimaforandring.

Indenrigsminister 
Den 13. juli 2016 blev Amber Rudd udnævnt til indenrigsminister i Regeringen Theresa May. Den 30. april 2018 trak hun sig efter anklager om vildledning af Parlamentet i en sag om udvisning af indvandrere.

Referencer 

Britiske konservative politikere
Indenrigsministre fra Storbritannien
Klima- og energiministre fra Storbritannien
Personer fra London
Skattejagt (leg)

En skattejagt er en populær leg for børn til en børnefødselsdag eller i forbindelse med et større børnearrangement. Mange museer har udformet aktivitetsmateriale til børn ud fra samme princip. 

En skattejagt består af gåder, opgaver eller udfordringer, som er placeret på nogle poster udenfor i landskabet. Populære skattejagtstemaer er for eksempel pirat-, prinsesse- eller superheltetema. På en skattejagt skal børnene finde posterne ved hjælp af enten et skattekort eller ledetråde fra post til post. Når posterne er fundet og opgaverne er løst, leder det til en gemt skat. Til en børnefødselsdag er skatten ofte i form af slikposer. 

Spil og lege
Jutta af Sachsen

Jutta af Sachsen (født omkring 1240, død 23. december 1287) var datter af hertug Albrecht I af Sachsen og Agnes af Thüringen (død før 1247). Jutta blev markgrevinde af Brandenburg i sit 1255 indgåede ægteskab med markgreve Johan I af Brandenburg (død 1266/1267) og moder til den danske dronning Agnes af Brandenburg (død 1304).

Referencer 

Brandenburg
Huset Askanien
Alan Johnson

Alan Arthur Johnson (født 17. maj 1950 i Paddington, London, England) er en britisk fagforeningsmand og politiker fra Labour. Han var indenrigsminister i 2009–2010. Før den tid havde han andre ministerposter i Tony Blairs og Gordon Browns regeringer.

Postarbejder 
Da Alan Johnson var 18 år gammel, blev han ansat i postvæsenet. Alan Johnson var aktiv i fagforeningen, og i 1992 blev han generalsekretær i kommunikationsarbejdernes fagforbund (The Union of Communication Workers). Han havde denne post indtil 1997.

Medlem af Underhuset 
Alan Johnson blev medlem af Underhuset i 1997. Han repræsenterer Kingston upon Hull Vest og Hessle i Yorkshire og Humber.

Erhvervs- uddannelsesminister 
Alan Johnson var minister for arbejde og pension i 2004–2005. I 2005–2006 var han handels- industriminister. I 2006–2007 var han minister for uddannelse og færdigheder.

Sundheds- og indenrigsminister 
Alan Johnson var sundhedsminister 2007–2009, og han var indenrigsminister i 2009–2010.

Eksterne henvisninger 
 

Fagforeningsfolk fra Storbritannien
Britiske politikere fra Labour
Indenrigsministre fra Storbritannien
Handelsministre fra Storbritannien
Undervisningsministre fra Storbritannien
Sundhedsministre fra Storbritannien
Arbejdsministre fra Storbritannien
Codanhus (Frederiksberg)

Codanhus er et kontorhøjhus beliggende på hjørnet mellem Gammel Kongevej og Vodroffsvej på Frederiksberg, få meter fra grænsen til Københavns Kommune.

Det er tegnet af arkitekt Ole Hagen og stod færdigt i 1961 som Danmarks højeste kontorejendom, en titel det fik lov at beholde i 36 år. Højhuset er en del af Codan Forsikrings københavnerdomicil og udmærker sig ved at have en sekskantet grundplan med et korpus, der er tykkest på langsidernes midte. Dermed har bygningen fået sit karakteristiske, lodrette "knæk" i facaden.

Oprindelig var facaderne beklædt med mosaikker i tre farver, men i forbindelse med en renovering i 1994 blev disse erstattet af lyse granitplader. PLH Arkitekter stod bag. I 2004 blev også indretningen renoveret, hvilket bl.a. medførte åbne kontorlandskaber ud fra design af arkitektfirmaet Hvidt & Mølgaard.

Bygningen rummer 700 arbejdspladser fordelt på ca. 17.000 etagemeter. Den er 21 etager og 66 meter høj.

Noter 

Bygninger, konstruktioner og anlæg på Frederiksberg
Codanhus

Codanhus kan henvise til flere artikler:

Codanhus (Frederiksberg) - et kontorhus på Frederiksberg
Codanhus (Herning) - en bygning i Herning
Jacqui Smith

Jacqueline Jill "Jacqui" Smith (født 3. november 1962 i Malvern, Worcestershire, England) er en britisk politiker fra Labour. Hun var indenrigsminister i 2007–2009. 

Jacqui Smith var den første kvinde, der blev britisk indenrigsminister, og hun var den tredje kvinde, der blev udnævnt til én af de fire store ministerposter. Tidligere havde Margaret Thatcher været premierminister i 1979–1990, og Margaret Beckett havde været udenrigsminister i 2006–2007.

Medlem af Underhuset 
Jacqui Smith var medlem af Underhuset fra 1997 til 2010. Hun repræsenterede Redditch i Worcestershire i West Midlands, England.

Viceminister og indpisker 
Jacqui Smith viceminister for sundhed i 2001–2003. 

Jacqui Smith var viceminister for kvinder i 2003–2005. Hun var viceminister for skoler i 2005–2006.

I  2006–2007 var hun chefindpisker og parlamentarisk sekretær i finansministeriet.

Indenrigsminister 
Jacqui Smith var indenrigsminister i 2007–2009.

Britiske politikere fra Labour
Indenrigsministre fra Storbritannien
Undervisningsministre fra Storbritannien
Ligestillingsministre fra Storbritannien
Sundhedsministre fra Storbritannien
Kano og kajak under sommer-OL 2016

Kano og kajak under sommer-OL 2016 blev afviklet som to forskellige discipliner. Det drejede sig om slalom og sprint. Konkurrencen i slalom fandt sted den 7. august - 11. august 2016 på det olympiske Whitewater Stadium. Der var i alt kvalificeret 82 deltagere, hvor de 21 var damer og de 61 var herrer. Konkurrencen i sprint fandt sted den 15. august - 20. august 2016 på Lagoa Rodrigo de Freitas ved Copacabana. Der var i alt kvalificeret 246 deltagere, hvor de 88 var damer og de 158 var herrer.

Deltagelse

Deltagende nationer

Turneringsformat

Slalom 
Hver konkurrence startede med indledende heats. Alle atleter havde to gennemløb og det bedste resultat var afgørende for hvilke atleter der kvalificerede sig til semifinalen. I semifinalerne og finalerne havde atleterne kun ét gennemløb.

Sprint 
Afhængig af antallet af deltagere i disciplinen, bestod hver konkurrence af indledende heats,
semifinaler og finaler. Der deltog generelt 8 roere i hvert løb og i hver disciplin, på nær K4 for både damer og herrer, blev der afholdt B finaler for at afgøre pladserne fra 9 til 16. 
For alle discipliner var det afgørende om der var over eller under 16 deltagere. Såfremt der var under 16 deltagere var der kun to indledende heats. Vinderne af hvert af disse heats gik direkte til finalen mens de resterende både gik til de to semifinaler. Herfra gik de tre bedste deltagere til finalen mens de resterende gik til B finalen (undtagen K4). I discipliner med over 16 deltagere var der tre indledende heats. I disse heats gik de fem bedste deltagere samt den bedste tid videre til semifinalerne. Øvrige deltagere var elimineret. Fra semifinalerne gik de fire bedste deltagere til finalen mens de resterende gik til B finalen.

Den olympiske turnering 
Der blev konkurreret i følgende enkeltdiscipliner:

Slalom

Damer 
K1 slalom (damer)

Herrer 
K1 slalom (herrer)

C1 slalom (herrer) 
C2 slalom (herrer)

Sprint

Damer 
K1 200 m (damer) 
K1 500 m (damer) 
K2 500 m (damer) 
K4 500 m (damer)

Herrer 
K1 200 m (herrer)  
K1 1000 m (herrer) 
K2 200 m (herrer) 
K2 1000 m (herrer) 
K4 1000 m (herrer) 
C1 200 m (herrer) 
C1 1000 m (herrer) 
C2 1000 m (herrer)

Tidsplan

Medaljefordeling

Slalom

Sprint 
Herrer

Damer

Kilder 
 http://doc.rero.ch/record/256687/files/Olympic_Sport_Explanatory_Guide_Canoe.pdf
 https://www.rio2016.com/sites/default/files/users/rio2016_files/icf-canoesprint-en.pdf 
 https://www.rio2016.com/sites/default/files/users/rio2016_files/icf-canoeslalom-en.pdf 
 http://www.canoeicf.com/
John Reid, baron Reid af Cardowan

John Reid, baron Reid af Cardowan (født 8. maj 1947 i Bellshill i North Lanarkshire ved Glasgow, Skotland) er en britisk politiker fra Labour. Han var forsvarsminister i 2005–2006 og indenrigsminister i 2006–2007.

Medlem af Underhuset 
John Reid var medlem af Underhuset fra 1987 til 2010. 

Indtil 1997 repræsenterede han Motherwell Nord i North Lanarkshire. Efter en omlægning af kredsene i 1997 blev han valgt i Hamilton og Bellshill. Efter endnu en omlægning i 2005 kom han til at repræsentere Airdrie og Shotts.

Medlem af Overhuset 
I 2010 blev John Reid adlet, og han indtrådte i Overhuset som lord Reid af Cardowan.

Fagminister 
Tony Blair blev premierminister i 1997. I de følgende år havde John Reid en række poster i regeringen.

Reid var viceminister for de væbnede styrker i 1997–1998, Han var transportminister i 1998–1999, minister for Skotland i 1999–2001 og minister for Nordirland i 2001–2002.

Koordinerende rolle 
John Reid var minister uden portefølje og næstformand for partiet (Labour Party Chair) i 2002–2003.

Han var flertalsleder i Underhuset og formand for det kongelige råd i april – juni 2003

Sundheds-, forsvars- og indenrigsminister 
John Reid var sundhedsminister i 2003–2005, forsvarsminister i 2005–2006 og indenrigsminister i 2006–2007.

Næstformænd for Labour (UK)
Ledere af Underhuset
Lord Presidents of the Council
Transportministre fra Storbritannien
Britiske ministre for Skotland
Britiske ministre for Nordirland
Sundhedsministre fra Storbritannien
Forsvarsministre fra Storbritannien
Indenrigsministre fra Storbritannien